Návrh
na predaj nehnuteľností

Miesto: 	Lipovce

Kataster: 	

Vlastník: 	Slovenská republika – v správe Fondu detí a mládeže 

1.	Stanovisko zakladateľa, vrátane právneho stanoviska k prevodu, odôvodnenie prevodu so zhodnotením dopadu predaja častí majetku na hospodárenie a funkčnosť podniku (nepotrebnosť alebo nemožnosť využívania pri ďalšej činnosti štátneho podniku)
Nevzťahuje sa na Fond detí a mládeže (ďalej len FDaM), vzhľadom k tomu, že FDaM  nemá zakladateľa. Podľa koncepcie a dlhodobého plánu sa pripravuje likvidácia FDaM, takže všetok majetok, ktorý vo FDaM ostal, je určený na odpredaj a výplatu investícií bývalým nájomcom a na prevádzku FDaM.

2.	Účelu použitia finančných prostriedkov získaných odplatným prevodom majetku
Finančné prostriedky získané odpredajom uvedenej nehnuteľnosti budú použité v súlade so zákonom č. 189/1993 Z.z. o FDaM v znení neskorších predpisov na výplatu investícií  a  na prevádzku FDaM.

3.	Vymedzenie a špecifikáciu majetku navrhovaného na prevod a jeho súvislosť s vypracovaným privatizačným projektom
Predávané nehnuteľnosti sú stavby v rekreačnej oblasti v, okres  Lipovce, LV č. 556 
( príloha č. 2 ).

4.	Spôsob predaja:
Priamy predaj nehnuteľností na základe uznesenia vlády SR podľa §6 ods. 4 písm. d zákona  číslo 189/1993 Z.z. o FDaM vopred určenému kupujúcemu – pani Ing. Emílii Sekelovej, zastúpenej spoločnosťou Via s.r.o., Ždiarska 21 Košice 040 12; splnomocnenie je prílohou č. 1

5.   Nadobúdacia hodnota, oprávky a zostatková hodnota
Nadobúdacia hodnota		budovy -	            246 129,- Sk	  
					stroje a zariadenia - 	241 255.38,-Sk
	inventár -	            22 497	,- Sk
           umelecké diela-           17 625,- Sk
      Spolu					                       527 506.38,- Sk

     Oprávky 				budovy –                      46 575  ,- Sk
					stroje a zariadenia - 	 206 961,6  , - Sk
					inventár - 		22 497,- Sk
					
     Spolu							276 033,6,-  Sk

      Zostatková hodnota		budovy – 	         199 554,- Sk
					inventár                   0,- Sk
					stroje a zariadenia- 34 293,78,- Sk
umelecké diela-       17 625,- Sk
      Spolu						        251 472,78,-  Sk

6.	Cena stanovená znaleckým posudkom
Znalecký posudok vypracoval dňa 5.6.2002 Ing. Ján Novotňak, číslo znaleckého posudku 068/2001, cena nehnuteľnosti zistená znalcom zaokrúhlene je 791140,00 Sk                      (slovom: sedemstodeväťdesiatjedentisícstoštyridsať Slovenských korún); príloha č. 3

Studňa 			           598 ,- Sk
Garáž         		73602,03  ,- Sk
Budovy  			637560,44,- Sk
Vonkajšie úpravy		 79375,57,- Sk

      Spolu (zaokrúhlene)	791140,00,- Sk

7.	Kúpna cena:
1 500 000,-Sk (slovom: jedenmiliónpäťstotisíc  korún) 

8.	Žiadosť záujemcu o kúpu s návrhom kúpnej ceny, výpis z obchodného registra (u fyzickej osoby živnostenský list alebo rodný list) a finančné krytie
Žiadosť o kúpu a výpis z obchodného registra, finančné krytie je obsahom prílohy č. 4.

9.	Kupujúci:
Meno a priezvisko:	Ing. Emília Sekelová
Adresa:			Magurská 7005/1, 080 01 Prešov
IČO:			32 925 701

      zastúpený spoločnosťou
Obchodné meno:	VIA s.r.o.
Sídlo: 	Ždiarska 21, Košice 040 12
IČO:		36 210 285

10.	Podmienky a kritériá verejnej súťaže
Príloha č. 5

11.	Výpis z obchodného registra príslušného štátneho podniku, z ktorého sa prevádza majetok, stanovisko jej štatutárneho orgánu
FDaM je zapísaný v obchodnom registri Okresného súdu Bratislava I., odd. Po, vložka č. 331/B, štatutárnym orgánom je Rada FDaM zastúpená jej predsedom, príloha č. 6

12.	Zmluva o uzavretí budúcej zmluvy na odplatný prevod, ktorá obsahuje podmienku pre uzavretie kúpnej zmluvy, a to schválenie vo vláde SR podľa § 45 ods. 5 zákona
Zmluva o budúcej kúpnej zmluve - príloha č.7,  návrh kúpnej zmluvy – príloha č.8.
Podmienkou k uzatvoreniu kúpnej zmluvy je súhlas vlády Slovenskej republiky podľa §6 ods. 4 písm. d  zákona číslo 198/1993 o FDaM v znení neskorších predpisov.

13.	Platobné podmienky a ich zabezpečenie:
Kúpnu cenu zaplatí budúci kupujúci nasledovne:
sumu vo výške 100 000,-Sk zaplatí  pri podpise tejto zmluvy o budúcej zmluve ako preddavok a zvyšnú časť vo výške 1 400 000,- Sk do 30 dní odo dňa podpísania kúpnej zmluvy, bankovým prevodom na účet budúceho predávajúceho. 
Úhrada kúpnej ceny je zabezpečená zmluvou o budúcej kúpnej zmluve uzatvorenej medzi FDaM, zast. Mgr. Rastislavom Dikantom - podpredsedom Rady FDaM a JUDr. Milanom Hagovským - riaditeľom FDaM ako budúcim predávajúcim a Ing. Emíliou Sekelovou zastúpenou spoločnosťou VIA s.r.o. –  zast. Radoslavom Sluťákom – konateľom spoločnosti  ako budúcim kupujúcim zo dňa 9.7.2002. 

14.	Ďalšie podmienky predaja: 
Zmluvné strany sa zaväzujú do 15 dní od doručenia uznesenia vlády SR, ktorým bude odsúhlasený predaj nehnuteľností uzatvoriť kúpnu zmluvu, podľa ktorej predávajúci predá budúcemu kupujúcemu  uvedenú nehnuteľnosť za dohodnutú kúpnu cenu 1 500 000,-.Sk. V prípade, že budúci kupujúci nezaplatí v dohodnutej lehote kúpnu cenu, je budúci predávajúci oprávnený od kúpnej zmluvy odstúpiť. V prípade, že budúci kupujúci odstúpi od záväzku uzavrieť  kúpnu zmluvu, je povinný zaplatiť budúcemu predávajúcemu zmluvnú pokutu vo výške 150 000 Sk. Predávajúci podá návrh na vklad vlastníckeho práva až po zaplatení kúpnej ceny v celej výške.

15.	Stanovisko Slovenského pozemkového fondu v prípade, že predmetom výnimky je majetok štátneho podniku hospodáriaceho na pôde
netýka sa predloženého materiálu

16.	V prípade ak ide o výnimku na odplatný prevod žiada štátny podnik obhospodarujúci lesný pôdny fond, súhlasné stanovisko orgánu štátnej správy lesného hospodárstva a poľovníctva
netýka sa predloženého materiálu

Priebeh verejného výberového konania

1.	Zverejnenie popisu nehnuteľnosti a podmienok predaja:
Uvedený návrh je predkladaný na základe výsledkov 6. kôl verejného výberového konania, ktoré FDaM  uskutočnil v roku 2000,  2001 a 2002.  FDaM od decembra 2000 do mája 2002 ponúkol na základe Koncepcie ďalšieho rozvoja FDaM do verejnej súťaže v denníkoch Pravda, Sme a Hospodárske noviny, v regionálnych, mestských a okresných novinách – Smer magazín (Banskobystrický kraj), Smer magazín (Žilinský kraj), Sme-Bratislavný korzár, Sme-Trenčianský korzár, Sme-Trnavský korzár, Sme-Nitrianský korzár, Košický korzár, Prešovský korzár, Gemerský denník, Tatranský denník, Zemplínsky denník, Spišský denník; 
Informácie o podstatných náležitostiach, cenových ponukách ako aj o podmienkach predaja záujemcom boli poskytnuté aj u poradcu FDaM pre výberové konanie – Reality BB s.r.o. ako aj na internetovej stránke www.fdam.sk. Zásady predaja a prenájmu tvoria prílohu č. 5. 

2.	Kritériá výberu kupujúceho vo všetkých kolách výberových  konaní:

FDaM uskutočnil 6 kôl výberových konaní na odpredaj RZ Lipovce. Hlavným kritériom bola najvyššia ponúknutá cena.  Jediný záujemca, a to len na prenájom zariadenia, sa prihlásil v 1. kole, Rada FDaM sa rozhodla uvedené rekreačné zariadenie prenajať s tým, že v každom ďalšom kole bolo zariadenie ponúkané na predaj s uvedením minimálnej ceny. Aj napriek neustálemu znižovaniu minimálnej kúpnej ceny (  na  1 000 000 Sk) sa ani v 6. kole  neprihlásil žiaden záujemca. 

3.	Záujemcovia o kúpu:
Do výberového konania na predaj nehnuteľnosti, nedoručili svoje ponuky žiadni záujemcovia, okrem p. Blahušiaka (Rada FDaM po zvážení všetkých kritérií predaja tento predaj neodsúhlasila, kvôli nízkej ponúknutej cene).

4.	Vyhodnotenie výberového konania
Po vyhodnotení všetkých kôl verejnej súťaže, členovia Rady FDaM v zložení Mgr. Kugla, Mgr. Dikant,  Ing. Dunaj,  MUDr. Mikloško, Ing. Makýš, Ing. Blaas a p. Őry konštatovali, že pri uvedenom rekreačnom zariadení nebola doručená žiadna ponuka  s návrhom na odkúpenie. 

5.	Zdôvodnenie kúpnej ceny:
Vzhľadom na skutočnosť, že počas jednotlivých kôl verejnej súťaže nebola predložená žiadna ponuka, ktorá by naplnila podmienky verejnej súťaže, realitná kancelária aj naďalej vyhľadávala potenciálnach záujemcov. V spolupráci s ďalšou realitnou kanceláriou sa podarilo nájsť záujemcu o kúpu RZ Lipovce a po niekoľkých rokovaniach na pôde FDaM bola nakoniec dojednaná kúpna cena 1.500.000,- Sk, pripravená zmluva o budúcej zmluve, ktorá bola nakoniec schválená Radou FDaM. Predajná cena, ktorú sa podarilo priamym rokovaním so záujemcom dosiahnuť zodpovedá pôvodným podmienkam verejnej súťaže a je primeraná stavu zariadenia a lokalite.